Държавен вестник, бр. 92, 2018 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  92
и „старши преподавател“ при условията и по 
реда на действащото законодателство.
Чл. 71. (1) Трудовите договори с хабилити-
рани преподаватели, които заемат длъжност 
„професор“ или „доцент“, при навършване на 
възрастта по чл. 328, ал. 1, т. 10 от Кодекса 
на труда могат да бъдат удължавани, както 
следва: 
1. факултетният съвет взема решение по 
предложение на началника/ръководителя на 
катедрата, за нуждите на която се привлича 
лицето;
2. решението на факултетния съвет се 
утвърждава от Академичния съвет.
(2) Срочни трудови договори по ал. 1 могат 
да се сключат за срок една година, но за не 
повече от три години – с хабилитирани препо-
даватели, които заемат длъжност „професор“, 
или за срок една година, но за не повече от 
две години – с хабилитирани преподаватели, 
които заемат длъжност „доцент“.
Чл. 72. Членовете на академичния състав 
във ВВМУ „Н. Й. Вапцаров“ имат право:
1. да избират и да бъдат избирани в ръко-
водните органи на училището, ако не са гост-
преподаватели и хонорувани преподаватели;
2. да разработват и преподават учебното 
съдържание на своята дисциплина свободно 
в съответствие с изискванията на учебния 
план и учебната програма;
3. да провеждат научни изследвания и да 
публикуват резултатите от тях, като спазват 
изискванията на Закона за защита на класи-
фицираната информация;
4. да ползват базата и възможностите на 
ВВМУ „Н. Й. Вапцаров“ за научното и про-
фесионалното си израстване;
5. да извършват научни изследвания и 
консултантски услуги, да провеждат курсове 
и други дейности, свързани с предмета на 
дейността им в училището, съгласно правил-
ник за тези дейности, приет от Академичния 
съвет, а за военнослужещите – при спазване 
ограниченията, определени в Закона за от-
браната и въоръжените сили на Република 
България;
6. да ползват на всеки 7 години до една 
академична година за творческо развитие, 
в която се включват специализациите и 
участието им в курсове и други форми за 
повишаване на квалификацията с откъсване 
от работа с продължителност повече от 3 ме-
сеца, като през това време не им се възлага 
учебна заетост, а решение за ползването на 
правото взема факултетният съвет; правото 
се отнася за лицата, заемащи академичните 
длъжности „асистент“, „главен асистент“, 
„доцент“ и „професор“; редът за ползване 
се определя в правилника за развитието на 
академичния състав;
7. да участват в курсове и специализации 
в страната и в чужбина, включително с от-
късване от работа, с оглед повишаване на 
тяхната научна, методическа и професионална 
подготовка; решението се взема с явно гла-
суване от факултетния съвет по предложение 
на катедрения съвет;
8. да членуват и да участват в дейността 
на национални и международни организации, 
професионални общности, творчески съюзи, 
асоциации, дружества и сдружения, свързани 
с професионалните им интереси;
9. да присъстват при разглеждане на слу-
жебното им положение, да бъдат изслушвани 
и да получават писмен отговор на отправените 
от тях писмени възражения, жалби и др.
Чл. 73. Членовете на академичния състав 
на ВВМУ „Н. Й. Вапцаров“ са длъжни: 
1. да изпълняват задълженията си по длъж-
ностна характеристика;
2. да съблюдават научната и професионал-
ната етика;
3. да провеждат учебния процес на високо 
научно и методическо равнище;
4. да работят за повишаване на своята 
научна, професионална, педагогическа и ме-
тодическа подготовка;
5. да не провеждат политическа, търговска 
и религиозна дейност в училището и при осъ-
ществяването на учебна дейност извън него;
6. да спазват правилниците на ВВМУ „Н. 
Й. Вапцаров“;
7. да разработят и да оповестят по подходящ 
начин описание на водения от тях лекционен 
курс, включващо брой, заглавия и последова-
телност на темите от учебното съдържание, 
препоръчителна литература, изискванията 
към обучаемите, условията за получаване на 
семестриална заверка и начина на форми-
ране на оценката и формите на проверка на 
знанията и уменията;
8. да изпълняват конкретни задачи по 
предмета на своята дейност, възложени им 
от ръководителите на звената, в чийто състав 
са включени, и от ръководството на ВВМУ 
„Н. Й. Вапцаров“.
Чл. 74. Лицата от академичния състав 
отговарят дисциплинарно за нарушенията на 
служебните или трудовите си задължения:
1. военнослужещите – съгласно Закона за 
отбраната и въоръжените сили на Републи-
ка България, Правилника за прилагане на 
Закона за отбраната и въоръжените сили на 
Република България и уставите;
2. цивилните служители – съгласно Кодекса 
на труда и Закона за висшето образование.
Чл. 75. (1) Всеки член на академичния 
състав или административния персонал на 
ВВМУ „Н. Й. Вапцаров“ подлежи на дисци-
плинарно уволнение, ако умишлено:
1. постави изпитна оценка, без да е про-
веден изпит;
2. изпита и постави оценка на лице, което 
няма право да се яви на изпит при него;